Градска управа Града Прокупља, Одељење за урбанизам, стамбено-комуналне делатности и грађевинарство у складу са чланом 69. и 70. Закона о управљању отпадом („Службени гласник РС“, бр. 36/09, 88/10, 14/16 и 95/18 – др. закон) објављује

О Б А В Е Ш Т Е Њ Е

о издатој дозволи за управљање отпадом оператеру

О.Д. „АУТО МИРКО 2 ЛАЗИЋ СРЂАН И ДР“

Обавештавамо јавност и заинтересоване органе и организације да је дана 24.02.2022. године оператеру О.Д. „АУТО МИРКО 2 ЛАЗИЋ СРЂАН И ДР“, Ратка Павловић бб, Прокупље, регистрованог у Агенцији за привредне регистре под матичним бројем 17428667 и шифром претежне делатности 4511, Решењем бр. 501-135/2021-05 издата Дозвола за складиштење и третман неопасног отпада индексног броја 160103 – отпадне гуме, на локацији у ул. Малопланска бр. 16, на катастарским парцелама број 4382/2, 4382/3, 4389/27 и 4389/28 К.О. Прокупље, на територији града Прокупља.

Заинтересована јавност може извршити увид у садржину Решења сваког радног дана од 11 до 15 часова, у просторијама Градске управе Града Прокупља, ул. Таткова бр. 2, канцеларија бр. 3, и доставити своје мишљење у року од 15 дана од дана објављивања овог обавештења, односно до 15.03.2022. године.

Представници заинтересоване јавности могу изјавити жалбу на донето Решење у року од 15 дана од дана објављивања овог обавештења. Жалба се изјављује Министарству заштите животне средине РС, а подноси се преко првостепеног органа.